**Ministru kabineta noteikumu projekta „Kārtība, kādā novērtē un pieņem lēmumu par to, vai piekļuve dabasgāzes krātuvēm ir tehniski un ekonomiski pamatota” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Kārtība, kādā novērtē un pieņem lēmumu par to, vai piekļuve dabasgāzes krātuvēm ir tehniski un ekonomiski pamatota” (turpmāk – noteikumu projekts) tiek izdots saskaņā ar Enerģētikas likuma (turpmāk – Likums), 44.panta otro daļu un par Brīvo pakalpojuma sniegšanas likuma 14.panta otro daļu.Noteikumu projekts ir nepieciešams, pamatojoties uz prasībām, kas jāievēro Latvijai kā Eiropas Savienības (turpmāk - ES) dalībvalstij, un to ieviešana ir atbilstoša prasībām, kas minētas Eiropas Parlamenta un Padomes 2009.gada 13.jūlija Direktīvā 2009/73/EK[[1]](#footnote-1) par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu (turpmāk - Direktīva 2009/73/EK) un Eiropas Parlamenta un Padomes 2009. gada 13. jūlija Regulā Nr.715/2009 par nosacījumiem attiecībā uz piekļuvi dabasgāzes pārvades tīkliem un par Regulas (EK) Nr. 1775/2005[[2]](#footnote-2) atcelšanu (turpmāk – Regula Nr.715/2009). |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dabasgāzes krātuves ir svarīga dabasgāzes infrastruktūras sastāvdaļa, kas ļauj pārvades sistēmu operatoram nodrošināt dabasgāzes apgādes elastīgo pieprasījumu, uzglabājot dabasgāzi laika periodiem, kad pieprasījums pēc tās pieaug. Tā ir instruments stabilai un drošai dabasgāzes apgādei Latvijas un Baltijas reģiona līmenī. Direktīva 2009/73/EK paredz ES dalībvalstīm virkni kopīgu noteikumu dabasgāzes pārvadei, sadalei, piegādei un uzglabāšanai un nosaka normas, kas attiecas uz dabasgāzes nozares organizāciju un darbību. Īstenojot dabasgāzes tirgus reformu atbilstoši Direktīvas 2009/73/EK un Regulas Nr.715/2009 nosacījumiem, ir paredzēts nodrošināt trešo pušu (komersantu) piekļuvi dabasgāzes infrastruktūrai, tajā skaitā arī dabasgāzes uzglabāšanas krātuvēm.Pamatojoties uz Direktīvas 2009/73/EK un Regulas Nr.715/2009 nosacījumiem Saeima 2014.gada 13.martā pieņēma likumprojektu „Grozījumi Enerģētikas likumā” (spēkā stājies 2014.gada 26.martā)[[3]](#footnote-3), kas paredz, ka pārvades sistēmas operatora juridiskajai nodalīšanai (no tirdzniecības un sadales sistēmas operatora) ir jābūt pabeigtai līdz 2017.gada 3.aprīlim. Atbilstoši Likumam paredzēts, ka dabasgāzes uzglabāšanas pakalpojumus varēs sniegt no 2017.gada 3.aprīļa komersants, kas ir virszemes vai pazemes dabasgāzes (tostarp sašķidrinātās dabasgāzes) krātuves operators (licencēts komersants, kas nodarbojas ar dabasgāzes vai sašķidrinātās dabasgāzes uzglabāšanas pakalpojuma sniegšanu), ja piekļuve dabasgāzes krātuves operatora krātuvei (izņemot Inčukalna pazemes gāzes krātuvi) ir tehniski un ekonomiski pamatota, lai nodrošinātu efektīvu piekļuvi sistēmai lietotāju apgādes vajadzībām un palīgpakalpojumu saņemšanu. Šobrīd Latvijā darbojas viena dabasgāzes pazemes krātuve Inčukalnā[[4]](#footnote-4). Pazemes krātuvju izveides potenciāls ir arī Ziemeļblīdenes, Snēpeles un Degoles struktūras. Dobeles struktūra šim nolūkam jau ir daļēji izpētīta un atzīta par perspektīvāko. Ģeoloģisko struktūru raksturojums dabasgāzes pazemes krātuvju izveidei pieejams Latvijas Vides, ģeoloģijas un meteoroloģijas centra tīmekļvietnē[[5]](#footnote-5).Ar grozījumiem Enerģētikas likumā, kas spēkā stājās 2014.gada 26.martā, papildus tiek radītas infrastruktūras attīstības iespējas attiecībā uz kuģu bunkurēšanu (gāzes uzglabāšanu) Latvijas ostās.Noteikumu projekts paredz, lai saņemtu tiesības izmantot dabasgāzes krātuves, personai (fizikai un juridiskai), kas vēlas būvēt Latvijas Republikas teritorijā krātuvi un kļūt par šīs dabasgāzes krātuves operatoru, lai sniegtu dabasgāzes uzglabāšanas pakalpojumus trešajām pusēm, ir jāiesniedz Ekonomikas ministrijā iesniegums lēmuma saņemšanai par to, vai piekļuve dabasgāzes krātuvēm ir tehniski un ekonomiski pamatota. Iesniegumā persona norāda informāciju par plānoto krātuvi. Iesniegumā norādītā informācija turpmāk tiks izmantota nozares politikas plānošanā. Lēmums par to, vai piekļuve dabasgāzes krātuvēm ir tehniski un ekonomiski pamatota, tiek pieņemts, balstoties uz tehniskiem un ekonomiskiem kritērijiem. Par kritērijiem piekļuves dabasgāzes krātuvēm nodrošināšanai trešajām pusēm kalpo dabasgāzes krātuves tilpums, kas paredzēts dabasgāzes uzglabāšanai, ir lielāks nekā 20 tūkstoši kubikmetri (m3), dabasgāzes krātuvei plānots savienojums ar dabasgāzes pārvades sistēmu un dabasgāzes uzglabāšana dabasgāzes krātuvē ir paredzēta tās turpmākai tirdzniecībai. Šie kritēriji noteikti, vērtējot Latvijas pilsētu sezonālo dabasgāzes patēriņu un ārvalstu pieredzi attiecībā uz sašķidrinātās dabasgāzes krātuvēm. Šie kritēriji noteikti, vērtējot Latvijas pilsētu sezonālo dabasgāzes patēriņu un ārvalstu pieredzi attiecībā uz sašķidrinātās dabasgāzes krātuvēm.Ekonomikas ministrijas lēmuma pieņemšanas process par piekļuves nodrošināšanu noteikumu projektā notiek pēc noklusējuma principa[[6]](#footnote-6) ievērojot Brīvas pakalpojumu sniegšanas likuma 14.panta norādīto atļaujas izsniegšanas kārtību un nosacījumus. Iesniegumu vērtēšana notiek Administratīvā procesa likuma noteiktajā kārtībā.Pēc Ekonomikas ministrijas lēmuma saņemšanas turpmāko krātuves darbību attiecībā uz trešo pušu piekļuves režīmu nosaka Sabiedrisko pakalpojumu regulēšanas komisijas 2016.gada 4.augusta metodika “Noteikumi par kritērijiem, saskaņā ar kuriem dabasgāzes uzglabāšanas sistēmas operators un sašķidrinātās dabasgāzes sistēmas operators nosaka piekļuves režīmu dabasgāzes krātuvei”.[[7]](#footnote-7) Noteikumu projekta izstrādes laikā tika izvērtēta ES dalībvalstu pieredze dabasgāzes uzglabāšanas jautājumos[[8]](#footnote-8) un pašreizējās Latvijas prasības attiecībā uz dabasgāzes uzglabāšanas krātuvēm[[9]](#footnote-9) un ES standarti dabasgāzes krātuvēm.  |
|  3. | Projekta izstrādē iesaistītās institūcijas | Nav |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dabasgāzes pārvades, sadales, uzglabāšanas operatoriem un sašķidrinātās dabasgāzes sistēmas operatoriem. |
|  2. | Tiesiskā regulējuma ietekme uz tautsaimniecību un administratīvo slogu | Noteikumu projekts pastarpināti veicinās jaunu tirgus dalībnieku ienākšanu tirgū, kas var uzlabot dabasgāzes apgādes drošumu reģionā. Pieaugot tirgus dalībnieku skaitam, papildus slogs (jāizskata vairāk iesniegumi par piekļuvi krātuvei) var rasties krātuves operatoram. Netiek konstatēts administratīvais slogs iestādēm. |
|  3. | Administratīvo izmaksu monetārs novērtējums | Projekts šo jomu neskar. |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar izstrādāto noteikumu projektu ir iespējams iepazīties Ekonomikas ministrijas tīmekļvietnē.  |
| 2. | Sabiedrības līdzdalība projekta izstrādē  | Noteikumu projekts publicēts Ekonomikas ministrijas tīmekļvietnē, nodrošinot sabiedrības informēšanu un iespēju paust viedokli par noteikumu projektu.  |
| 3. | Sabiedrības līdzdalības rezultāti  | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Ekonomikas ministrija. |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu izpilde neietekmēs institūciju cilvēkresursus. |
|  3. |  Cita informācija | Nav |

*Anotācijas III, IV, un V - projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

25.01.2017. 08:07

955

M.Feofilovs,

67013001,

Maksims.Feofilovs@em.gov.lv

1. Eiropas Parlamenta un Padomes Direktīvā 2009/73/EK par kopīgiem noteikumiem attiecībā uz dabasgāzes iekšējo tirgu, pieejama oficiālajā ES tīmekļvietnē: <http://eur-lex.europa.eu/LexUriServ/LexUriServ.do?uri=OJ:L:2009:211:0094:0136:lv:PDF> [↑](#footnote-ref-1)
2. Eiropas Parlamenta un Padomes Regulā Nr.715/2009 par nosacījumiem attiecībā uz piekļuvi dabasgāzes pārvades tīkliem, pieejama oficiālajā ES tīmekļvietnē: <http://eur-lex.europa.eu/legal-content/LV/TXT/PDF/?uri=CELEX:32009R0715&from=LV> [↑](#footnote-ref-2)
3. Grozījumi Enerģētikas likumā, 2014, pieejami Latvijas Republikas tiesību aktu tīmekļvietnē: <http://likumi.lv/ta/id/265208-grozijumi-energetikas-likuma> [↑](#footnote-ref-3)
4. AS “Latvijas gāze”, Krātuves raksturojums, pieejams tīmekļvietnē: <http://lg.lv/?id=194&lang=lat> [↑](#footnote-ref-4)
5. Latvijas Vides, Ģeoloģijas un Meteoroliģijas centra ziņojums, Struktūras dabasgāzes uzglabāšanai, pieejams tīmekļvietnē: <https://www.meteo.lv/lapas/geologija/zemes-dzilu-resursi/perspektivie-resursi/strukturas-dabasgazes-uzglabasanai/strukturas-dabasgazes-uzglabasanai?id=1484&nid=667> [↑](#footnote-ref-5)
6. Par Pasākumu plānu "klusēšanas – piekrišanas" principa ieviešanai un piemērošanai atbildīgo institūciju administratīvajā praksē: <http://www.likumi.lv/doc.php?id=249188> [↑](#footnote-ref-6)
7. Sabiedrisko pakalpojumu regulēšanas komisija: “Noteikumi par kritērijiem, saskaņā ar kuriem dabasgāzes uzglabāšanas sistēmas operators un sašķidrinātās dabasgāzes sistēmas operators nosaka piekļuves režīmu dabasgāzes krātuvei”, pieejami Sabiedrisko pakalpojumu regulēšanas komisijas tīmekļvietnē: <https://www.sprk.gov.lv/uploads/doc/gazepublkons.pdf> [↑](#footnote-ref-7)
8. European Commision, 2015, Directorate-General for Energy Internal Energy Market, The role of gas storage in internal market and in ensuring security of supply, pieejams oficiālajā ES tīmekļvietnē: <https://ec.europa.eu/energy/sites/ener/files/documents/REPORT-Gas%20Storage-20150728.pdf> [↑](#footnote-ref-8)
9. Sabiedrisko pakalpojumu regulēšanas komisija: Akciju sabiedrības „Latvijas Gāze” Inčukalna pazemes gāzes krātuves lietošanas noteikumi, 2015, pieejami Sabiedrisko pakalpojumu regulēšanas komisijas tīmekļvietnē: <https://www.sprk.gov.lv/uploads/doc/KRATUVESnoteikumi.pdf> [↑](#footnote-ref-9)